**ZAKAJ SI TIHO DEKLICA**

Zakaj si tiho deklica,

ob morju sama stala,

kot ranjena si ptičica,

skrivaj večer jokala.

Le kaj vam moje solze mar,

kaj mar vam bolečine,

pojdite in zapojte v noč,

tja v zvezdnate višine.

Zaupaj svoje nam gorje,

razkrij nam bolečine,

in tvoje ranjeno srce,

v samoti naj ne gine.

Le morju bom zaupala,

z valovi govorila,

in svoje ranjeno srce,

tako bom tolažila.

…in svoje ranjeno srce,

tako bom tolažila…